આ પ્રકારનો ઉલ્લેખ ધરાવતી એ ગુપ્ત ફાઈલ આઠમી એપ્રિલ, ૧૯૪૬ની છે. આ ફાઈલમાં લખ્યું છે કે, ગાંધીજીના કહેવા પ્રમાણે તેઓ આંતરિક લાગણી અનુભવીને આવું બોલ્યા હતા. જોકે, એ વખતના અનેક કોંગ્રેસી નેતાઓ માનતા હતા કે, ગાંધીજી તેમને મળેલી ગુપ્ત માહિતીના આધારે આવું બોલ્યા હતા. મમતા બેનરજીએ કહ્યું હતું કે, નેતાજીના ઐતિહાસિક દસ્તાવેજો સાથે સંકળાયેલી ફાઈલો જાહેર કરતા જાણવા મળે છે કે વર્ષ ૧૯૪૫ પછીયે એવું મનાતું હતું કે, નેતાજી હજુ જીવિત છે કારણ કે, તેઓ રહસ્યમય રીતે ગૂમ થયા હતા. આ ફાઈલોમાં કેટલાક પત્રો પણ છે, જેમાં કેટલાક લોકોએ વર્ષ ૧૯૪૫ પછીયે નેતાજીના જીવિત હોવાના ઉલ્લેખ કર્યા છે.